ΓΡΑΠΤΗ ΕΡΩΤΗΣΗ E-1931/00

υποβολή: Christopher Heaton-Harris (PPE-DE) προς την Επιτροπή

(16 Ιουνίου 2000)

Θέμα: Θέση του προϋπολογισμού Α-3040

Μπορεί η Επιτροπή να αναφερθεί στους στόχους του Ευρωπαϊκού Φόρουμ για τους Μετανάστες και στο πως σκοπεύει να δαπανήσει την επιχορήγηση των 800 000 που λαμβάνει από τη θέση Α-3040 του προϋπολογισμού;

Απάντηση του κ. Vitorino εξ ονόματος της Επιτροπής

(7 Σεπτεμβρίου 2000)

Το Ευρωπαϊκό Φόρουμ Μεταναστών είναι ένας διεθνής μη κυβερνητικός οργανισμός, ο οποίος χρηματοδοτείται από την Επιτροπή σύμφωνα με ένα ψήφισμα του Κοινοβουλίου. Το φόρουμ λειτουργεί ως εκπρόσωπος των μεταναστών και των εθνικών μειονοτήτων που κατοικούν νόμιμα στην επικράτεια των κρατών μελών της Ένωσης.

Το φόρουμ εργάζεται με βάση τις πληροφορίες που συγκεντρώνουν οι διάφορες εθνικές ομάδες σε κάθε κράτος μέλος. Αυτές οι ομάδες φέρνουν σε επαφή τους διάφορους συλλόγους μεταναστών καθώς και τις ομοσπονδίες των συλλόγων που δραστηριοποιούνται σε εθνικό επίπεδο. Το φόρουμ έχει επίσης δέκα περιφερειακές ομάδες, οι οποίες φέρνουν σε επαφή τους συλλόγους των μεταναστών καθώς και τις ομοσπονδίες που έχουν σχηματιστεί με βάση τις περιοχές προέλευσης. Οι γυναίκες και οι νέοι εκπροσωπούνται επίσης σε δυο ειδικές ομάδες.

Το φόρουμ των μεταναστών εκπροσωπεί προς το παρόν 65 εθνικότητες τρίτων χωρών. Αποτελείται από 190 οργανώσεις και εθνικούς συλλόγους, που εκπροσωπούν πάνω από δύο χιλιάδες συλλόγους από όλη την Ένωση. Στόχος του φόρουμ είναι ηπεράσπιση των δικαιωμάτων και των ελευθεριών των μεταναστών και των εθνικών μειονοτήτων καθώς και η παροχή συμβουλών προς τα ευρωπαϊκά όργανα όσον αφορά τη χάραξη την πολιτικών στον τομέα αυτό.

Οι βασικοί τομείς δραστηριότητάς του είναι η προστασία των θεμελιωδών δικαιωμάτων τωνπηκόων τρίτων χωρών που κατοικούν στην Ένωση, η πρόσβαση στην επικράτεια των κρατών μελών και η ελεύθερη διακίνηση, η ιθαγένεια και τα πολιτικά δικαιώματα, η κοινωνική ισότητα, η πολιτιστική πολυμορφία και η ενσωμάτωση στις ευρωπαϊκές κοινωνίες, η καταπολέμηση του ρατσισμού, τα θέματα της δημοκρατίας και η αναπτυξιακή βοήθεια προς τις τρίτες χώρες.

Το πρόγραμμα δράσης του φόρουμ των μεταναστών για το έτος 2000 προβλέπει ειδικές δράσεις όσον αφορά το δικαίωμα ψήφου τωνπηκόων τρίτων χωρών κατά τις τοπικές και ευρωπαϊκές εκλογές, η άσκηση πίεσης στο Κοινοβούλιο για τη θέσπιση αντιρατσιστικής νομοθεσίας, οι προτάσεις προγραμμάτων για την προώθηση των πολιτιστικών και κοινωνικών δράσεωνπέρ των νέων μεταναστών για τη διευκόλυνση της ενσωμάτωσής τους, η σύνταξη ενός καταλόγου αιτημάτων και η δημοσίευσή του στην ιστοσελίδα του φόρουμ και τέλος η εκπαίδευση των νέων στο πλαίσιο της επιτροπής του που είναιπεύθυνη για τα θέματα της νεολαίας. Το φόρουμ διαθέτει επίσης μια ομάδα εργασίας σχετικά με τη μετανάστευση και θα προσπαθήσει να κινητοποιήσει τα ευρωπαϊκά δίκτυα που δραστηριοποιούνται στον τομέα αυτό.

Η Γενική Διεύθυνση Δικαιοσύνης και Εσωτερικών Υποθέσεων ανέλαβε τη διαχείριση όλων των θεμάτων που έχουν σχέση με το φόρουμ από την 1 Ιανουαρίου του 2000.

Όσον αφορά το ρόλο που έχει η Επιτροπή να διασφαλίζει ότι θα χρησιμοποιούνται αποτελεσματικά οι οικονομικοί πόροι, το φόρουμ των μεταναστών έχει σημαντικήποχρέωση να ενημερώνει την Επιτροπή σχετικά με τις δραστηριότητές του, την οποία άλλωστε εκπληρώνει κανονικά. Αυτή η σημαντικήποχρέωση αφορά επίσης και την ετήσιαποβολή των λογαριασμών προκειμένου να ελεγχθούν από την Επιτροπή. Έναςπάλληλος της Επιτροπής συμμετέχει εξάλλου ως παρατηρητής στην εκτελεστική επιτροπή και στο διοικητικό συμβούλιο του φόρουμ.

Η Επιτροπή θα προβεί σε πλήρη έλεγχο των δραστηριοτήτων και των λογαριασμών του φόρουμ στο άμεσο μέλλον.